section_heading: Radnja
paragraph_text: Na Tonyjevom terapeutskom sastanku s dr. Melfi, Melfi kaže Tonyju da njegov san (iz "Isabelle") sugerira kako ga njegova podsvijest upozorava na probleme s majkom. Kako je Tonyjev život u opasnosti, Melfi natukne kako je njegova majka mogla biti umiješana u odluku o lišavanju njegova života. Tony se razbjesni, razbije stakleni stol i napadne dr. Melfi, držeći je u stolici. Kaže joj kako je s njima gotovo i da je sretna da joj nije "razbio jebenu facu u pedeset tisuća komada".